Sangen skulle representere Israel i Eurovision Song Contest 2020 etter at sangeren Eden Alene vant HaShir HaBa L'Eurovizion, talentkonkurransen som velger ut landets bidrag til Eurovision Song Contest. 3. mars deltok hun med fire sanger i en nasjonal finale på den israelske tv-kanalen Kan 11. En fagjury og tv-seerne kåret «Feker Libi» til vinnersang. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.